Hamburg (dpa/SN). Konflikt na Ukrainje a aneksija połkupy Krim stej poměr mjez Ruskej a Europu masiwnje pohubjeńšiłoj. Po reprezentatiwnym naprašowanju w nadawku Kölnskeje Körber-załožby je 44 procentow Rusow, 41 procentow Němcow a 38 procentow Polakow měnjenja, zo njesłuša Ruska do Europy. Jenož 49 procentow z naprašowanych Rusow měnjachu, zo Ruska do Europy słuša. Tež 56 procentow Němcow a 57 procentow Polakow widźa Rusku w Europje.
Zetkanje so njewotměje
Da Nang (dpa/SN). Na tuchwilu so wotměwacym Azisko-Pacifiskim-wjeršku we Vietnamje nima porno dotalnym wočakowanjam k zetkanju mjez ameriskim prezidentom Donaldom Trumpom a jeho kolegu, ruskim prezidentom Wladimirom Putinom dóńć. Rěčnica Donalda Trumpa Sarah Sanders wobkrući to dźensa z terminowymi problemami. Prezidentaj zetkataj so na kromje zeńdźenja při witanju k wšelkim rozmołwam.
Za pjenjezy na swobodu
Předsydka rady Załožby za serbski lud Susann Šenkec hižo wjacore lěta we wobłuku Federalistiskeje unije europskich narodnych mjeńšin (FUEN) na europskej politiskej runinje sobu skutkuje. Wona je mjez druhim wobydlersku iniciatiwu FUEN Minority SafePack sobu załožiła. Serbske Nowiny su so z njej wo iniciatiwje rozmołwjeli.
Sće iniciatiwu hižo podpisała?
S. Šenkec: Wězo, sym dźě ze swojim skutkowanjom w FUEN iniciatiwu takrjec sobu zmóžniła. Jako třeća sym online podpisała, wědźo, kelko podpismow je hač k milionej hišće trěbnych.
Serbja w Němskej maja porno druhim mjeńšinam w Europje hižo dosć dobry mjeńšinowy škit. Čehodla měli woni wobydlersku iniciatiwu FUEN podpěrać?
Budyšin (SN/CoR). W ćmowym nowembrje a prjedy hač so adwentny čas započnje, čaka na Serbow hišće jedyn swětły wjeršk: Studenća přeprošeja zhromadnje ze Załožbu za serbski lud na 143. schadźowanku, wotměwacu so sobotu, 25. nowembra w Budyskej měšćanskej hali „Króna“.
Kónc lěta 1523 pisaše Martin Luther: „Z radosću chcu was zbóžnoprajić, kotřiž sće na kóncu swěta spomóžne słowo ze wšej žadosću přijeli.“ Tele chwalobne słowa wupraja wón křesćanam we wulkich městach Livlanda, kónčinje, kotraž hłownje teritorijej dźensnišeju republikow Estiskeje a Letiskeje wotpowěduje. Riga a Reval – moderny Tallinn – stej za Lutherowy čas němskorěčnej a kruće do wikowanskeje syće Hansy zaplećenej měsće, kotrejž běštej jenož něšto dnjow wot mórskich přistawow sewjerneje Němskeje zdalenej. A přiwšěm woznamjenještej za reformatora kaž tež za mnohich jeho rowjenkow kónc swěta.
Pohladnicy powědaja wo dawnych časach, swědča wo podawkach a ludźoch. Alfons Handrik wotkrywa nam swět, na kotryž smy w minjenych lětach nimale pozabyli.
Byrnjež puć do Žitawy najbliši njebył, so wón druhdy wosebje wudani. Wšako maja tamniše měšćanske muzeje dobre mjeno za wustajeńcy tróšku hinašeho razu k stawizniskim temam. Tajka bě w lěće 2002 přehladka „Dom Habsburgski a Hornja Łužica 1526–1635“ w Hefterowym twarjenju. Tuchwilu skića Žitawscy muzejownicy w bywšim klóštrje franciskanow znowa přewšo wabjacy dohlad do tudyšich stawiznow. „Cyle hinak – Reformacija w Hornjej Łužicy“, rěka ekspozicija, z kotrejž zakónča cyłkowne předewzaće wobliča reformacije w Hornjej Łužicy, w Čěskej a Šleskej 2012–2107 w kulturnym rumje Hornja Łužica-Delnja Šleska.
Rědki přikład žiweje tolerancy
Volleyballowe dypkowe hry
Prěnje volleyballowe mustwo Marijinych hwězdźičkow dyrbi jutře k MSV Budyšinej 04. Wot 14 hodź. nastupja Pančičanki w sportowni wyšeje šule Gottlieba Daimlera. Wot 16 hodź. wojuja volleyballisća Viktorije Worklecy w Zhorjelcu. Dalše hry:
15.11. 20:30 ST Chróstawa
– ST Marijina hwězda
15.11. 21:30 TSV Wóspork
– ST Marijina hwězda
16.11. 19:30 VV Biskopicy
– Sokoł Budyšin
16.11. 20:30 Sokoł Budyšin
– ST Budyšin-sewjer
Kónctydźenska kopańca
11.11. 12:00 Módro-běli Kulow II
– LSV Hory II
11.11. 14:00 Motor Kumwałd
– Módro-běli Kulow
11.11. 14:00 SC Großröhrsdorf
– Rakečanske ST
12.11. 10:30 ST Ćisk II
– SJ Chrósćicy II
12.11. 12:00 Natw. Němske Pazlicy II
– SJ Njebjelčicy II
12.11. 13:00 FSV Łuty
– ST Marijina hwězda
12.11. 14:00 SJ Njebjelčicy
– Rakečanske ST II
12.11. 14:00 Sokoł Ralbicy/Hórki
– Wojerowski FC
12.11. 14:00 ST Kinspork/Łužnica
– ST Radwor
Blidotenisowe duele
W prěnjej wokrjesnej lize je dźensa w Njeswačidle blidotenisowy derby mjez prěnim a druhim tabulki. Módro-běli z Njeswačidła wočakuja mustwo DJK Konjecy, a to wot 19 hodź. Póndźelu pojědźe ST Radwor na partiju do Wósporka. Tam hraje wone wot 19 hodź. přećiwo TSV Wósporkej/Hrodźišću IV.
Dalše hry:
17.11. 19:00 DJK TTV Konjecy
– TTC Wojerecy III
Lětny rytmus wowčerja postaja přiroda, a to 365 dnjow. Tak je to tež pola Měrćina Justa z Konjec. Jeho dźěło z wowcami – z najwšelakorišimi nadawkami a wobstejnosćemi – přewodźamy tele lěto w pokročowanjach.
Pobrachowace naslědnistwo je tež mjez wowčerjemi wažna tema. W lěću bě Konječan Měrćin Just wowčernju při Parcowskim jězoru přewzał. To wšak zadźiwa, dokelž njeje tale wowčernja hnydom přez puć. „Wuhladach raz wowčerja, jako swoje wowcy paseše. Pozastach a rozmołwjach so z nim“, mi Just zwiski do Zhorjelskeje kónčiny rozkładuje.
Kaž so wukopa, jednaše so wo Franka Domigallu, kiž njeje mjez łužiskimi wowčerjemi žadyn njeznaty. Přez lěta je wón wowčerske psy wukubłał. Minjeny čas bě samo jenički, kiž so w bjezposrědnjej bliskosći tomule nadawkej wěnowaše. A dokelž ze swójby žanoho naslědnika za wowčernju njeměješe, je wón zhromadnje z Konječanom rozrisanje našoł.
pol_Latn slv_Latn ces_Latn bos_Latn szl_Latn bos_Latn szl_Latn szl_Latn szl_Latn szl_Latn pol_Latn szl_Latn pol_Latn pol_Latn pol_Latn szl_Latn tur_Latn sna_Latn tur_Latn afr_Latn umb_Latn umb_Latn gla_Latn fao_Latn ces_Latn dan_Latn nya_Latn ces_Latn tur_Latn nno_Latn nno_Latn lim_Latn slv_Latn lim_Latn eng_Latn tur_Latn lim_Latn nno_Latn hau_Latn szl_Latn hrv_Latn cym_Latn epo_Latn szl_Latn ces_Latn zho_Hant grn_Latn szl_Latn szl_Latn slv_Latn